Prisen på svinekød er helt i bund, og det kombineret med rekordhøje foderpriser giver den største krise i den nordjyske svinebranche siden starten af 80&#39;erne.

Billig flæskesteg Hvis du er til flæskesteg juleaften, så får man virkelig noget for pengene i år. Et svin koster 250 kroner Hver gang en svineavler sender en gris til slagteriet, så koster det ham i øjeblikket mellem to og trehundrede kroner. Prisen faldt også i dag Prisen på et kilo svinekød faldt i dag yderligere 20 øre til 8 kroner og 30 øre pr. kilo. Uheldige omstændigheder Udsving i svinepriserne er helt normalt - men et sammenfald af mange uheldige omstændigheder, tynger svineproducenternes økonomi alvorligt. Banken betaler Helt konkret så kan prisen på et slagtesvin kun dække udgifterne til foder, medicin og dyrlæge. Penge til lønninger, strøm og ikke mindst forrentning af bygninger og produktionsanlæg, skal svineproducenterne hente i banken. Overproduktion af svinekød Dels er der på verdensplan overproduktion af svinekød i øjeblikket, og yderligere presses eksporten af den rekordlave dollarkurs. Dyrt foder Samtidig har produktionen af biobrændstof øget efterspørgslen på korn, så foderet er dyrere end nogensinde.